《寿程使君和获白雁诗韵》
宋代·程公许

流膏千里喧笑声，祥心万丈南极星。
祈年未了香火债，馔客肯污刀镬腥。
此心与民同疴痒，出令可忍奔风霆。
仙人飞来丹枫阙，谷眼诧见白鹤翎。
蚁封萦策屈良御，牛軱辍刃烦庖丁。
立谈千仗环铁瓮，倾耳千行颂紫冥。
雅知方寸厚培殖，未觉双鬓轻飘零。
马路去踏东华尘，猿吟恐辜北山灵。
胜将石田沃雨露，更为嘉谷除蟊螟。
寥寥宗风特扶起，恳恳善颂何丁宁。
长生籙启云笈，紫府丹台元不扃。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。